OpenLLM-France/wikimedia huggingface dataset:
# Mangabei d'Opdenbosch

El mangabei d'Opdenbosch (Lophocebus opdenboschi) és una espècie de mangabei, dins la família dels cercopitècids. És endèmic de la República Democràtica del Congo. Antigament se'l considerava una subespècie del mangabei negre (L. aterrimus).

## Referències

* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 160. ISBN 0-801-88221-4. (anglès)
# Archaeocyon

Archaeocyon (en llatí, ‘gos antic’) és un cànid extint de la família dels borofagins. Visqué durant l'Oligocè a Nebraska, Califòrnia, Oregon, Dakota del Sud, Dakota del Nord, Wyoming i Montana.
# Huemul

Els huemuls (Hippocamelus) són un gènere de cèrvids. Inclou dues espècies amenaçades andines. Els huemuls tenen el cos robust i gruixut, amb potes curtes. Aquests mamífers viuen a grans altituds a l'estiu, baixen de les muntanyes a la tardor i passen l'hivern en valls protegides amb boscos. Prefereixen àrees amb aigua dolça. Els huemuls són herbívors que s'alimenten principalment de plantes herbàcies i arbustos, així com ciperàcies, líquens i herbes que troben entre les roques als pics elevats.
El nom genèric Hippocamelus significa ‘cavall-camell’.

## Referències

* ↑ Entrada «Hippocamelus (huemuls)» de la Paleobiology Database (en anglès). [Consulta: 14 desembre 2024].
* ↑ Mouchard, 2019, «158. Hippocamelus antisensis (d'Orbigny, 1834) – Taruca, Taruka, Chacu, Huemul del norte».

## Bibliografia

* Mouchard, A. Etimología de los nombres científicos de los mamíferos de Argentina: su significado y origen (en castellà). Fundació d'Història Natural Félix de Azara, 2019. ISBN 978-987-3781-41-4.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Gigondaç

Gigondaç (en francès Gigondas) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 792 | 746 | 703 | 648 | 612 | 648 | 598 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Rolland Gaudin | |

## Agermanaments

* Anderlues

## Referències

* ↑ Topònims occitans de la Valclusa
# Beersel

Beersel és un municipi belga de la província de Brabant Flamenc a la regió de Flandes. Està compost per les seccions de Alsemberg, Tourneppe, Huizingen i Lot.

## Evolució demogràfica
### s. XIX

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 688 | 665 | 1055 | 1316 | 1280 | 1379 | 1542 | 1572 | 1824 |

### s. XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 2035 | 2222 | 2199 | 2504 | 2637 | 3413 | 4290 | 4636 |

### De 1976 fins ara

| Any | 1977 | 1980 | 1985 | 1990 | 1995 | 2000 | 2005 |
| Població | 20.412 | 20.611 | 21.149 | 21.995 | 22.715 | 22.880 | 23.337 |
| Font: NIS ||||||||

## Seccions

| # | Secció | Superfície (km²) | Població (2002) |
| 1 | Beersel | 6,3 | 5.444 |
| 2 | Lot | 5,1 | 4.303 |
| 3 | Alsemberg | 6,2 | 5.377 |
| 4 | Tourneppe | 9,6 | 5.319 |
| 5 | Huizingen | 2,8 | 2.988 |

## Galeria d'imatges

* L'hôtel de ville de Beersel
* Església de Beersel
* Granja a Beersel, oli sobre tela de Léon van Dievoet, 1979

## Enllaços externs

* Història de Beersel, fotos,.. Arxivat 2009-04-10 a Wayback Machine.
* (neerlandès) Web oficial de Beersel
# Acadèmia de Ciències de Letònia

L'Acadèmia de Ciències de Letònia (en letó: Latvijas Zinātņu akadēmija) és l'associació de científics més destacats del país. Es troba a Riga (Letònia).
El 14 de febrer de 1946 es va celebrar una primera junta general per donar lloc a la creació de l'Acadèmia de Ciències de Letònia, a la qual van assistir 13 acadèmics. En aquells dies, encara que es considerava de caràcter independent, estava formada en gran part per membres de l'URSS. La seva creació va contribuir a atorgar fama i notorietat a la ciutat entre la comunitat científica.
L'actual seu de l'Acadèmia va ser construïda després de la Segona Guerra Mundial, entre els anys 1953 i 1956. L'estructura és de formigó armat, l'estil és el característic dels grans edificis soviètics de l'època, i compte, a més a més, amb una ornamentació en què es distingeixen martells, falçs i adorns i motius folklòrics letons. Quan va finalitzar la construcció, es va convertir en el primer gratacel de la mencionada república, amb 108 metres d'alçada.

## Composició

L'Acadèmia de les Ciències de Letònia està composta per diferents òrgans, dividits en gestories i departaments:

### Gestió

* Consell de Supervisió
* Junta de Governadors
* Secretaria

### Departaments

* Física i Ciències Tècniques
* Química, Biologia i Medicina
* Humanitats i Ciències Socials
* Ciències Forestals i Ciències Agrícoles
* Ciència i Tecnologia del Centre de Recerca
* Comissió de Terminologia
* Programació
* Consell Científic
* Membres Estrangers
* Direcció de Gran Altura

## Vegeu també

* Hospital Clínic Universitari Pauls Stradins

## Enllaços externs

* Internacional cooperació de l'Acadèmia de Ciències de Letònia Arxivat 2014-06-22 a Wayback Machine.
# Musaranya d'Uganda

La musaranya d'Uganda (Crocidura mutesae) és una espècie d'eulipotifle de la família de les musaranyes (Soricidae). Viu a la República Centreafricana, la República Democràtica del Congo i Uganda. No hi ha gaire informació sobre la seva hàbitat i l'ecologia. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Fordham et al. (2006). Crocidura mutesae. Llista Vermella de la UICN, Unió Internacional per a la Conservació de la Natura, 2006. Consultat el 30 desembre 2007 (en anglès).

## Bibliografia

* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.
# Destrudo

Destrudo, també conegut com destrado, és, en psicoanàlisi, un terme introduït pel psicoanalista italià Edoardo Weiss el 1935 que fa referència a l'energia de la impulsió destructiva. És l'oposat de la libido. Mentre que la libido (energia provinent d'Eros) és la impulsió per a crear, destrudo és allò que incita a destruir tot el que és a l'abast d'un individu, fins i tot la nostra pròpia persona.
Segons la teoria de Sigmund Freud, destrudo té l'origen en la pulsió de mort (Tànatos), la qual també és la font de l'agressió. "Destrudo" és un aspecte poc conegut de la teoria de Freud, i és usualment ignorat perquè hi ha teories més completes i més familiars de l'emoció humana. L'abstracció darrere del terme remunta a l'època després de la primera Guerra Mundial, quan Freud analitzava les accions de soldats afectats per traumes i altres fenòmens. Va tenir la seva primera i breu aparició en el llibre "El Jo i l'Allò" (Das Ego und das Esh).

## Referències

* ↑ International Journal of Psycho-Analysis (1953) Vol 23 p. 74
# Argirolàgids

Els argirolàgids (Argyrolagidae) són una família extinta de metateris que visqueren a Sud-amèrica entre l'Oligocè i el Plistocè.
# Dirty Rotten Imbeciles

Dirty Rotten Imbeciles (D.R.I.) és un grup de crossover thrash estatunidenc que es va formar a Houston el 1982. Actualment la banda està formada per dos dels seus membres originals, el vocalista Kurt Brecht i el guitarrista Spike Cassidy, així com pel bateria Rob Rampy i el baixista Greg Orr.
D.R.I. no ha gaudit mai d'èxit comercial, però la fusió de les seves arrels hardcore punk amb influències del thrash metal va ser un impuls estilístic per altres grups com Suicidal Tendencies, Corrosion of Conformity, Stormtroopers of Death, Cro-Mags, Nuclear Assault i Cryptic Slaughter, al costat dels quals són considerats com un dels pioners del que més tard s'anomenaria «crossover thrash», juntament amb Adrenalin O.D., tenint ambdues bandes una gran influència en el thrash metal contemporani.

## Discografia
### Àlbums d'estudi

* Dealing with It! (1985)
* Crossover (1987)
* 4 of a Kind (1988)
* Thrash Zone (1989)
* Definition (1992)
* Full Speed Ahead (1995)

### EP

* Dirty Rotten (1983)
* Violent Pacification (1984)
* The Dirty Rotten Power (2001)
* But Wait... There's More! (2016)

## Referències

* ↑ https://www.metallipromo.com/dri.html
* ↑ «Interview: Kurt Brecht». Scanner Zine. Arxivat de l'original el 2022-12-19. [Consulta: 28 juny 2022].
* ↑ Esteve, Jaume. «La legendaria banda hardcore, Dirty Rotten Imbeciles, por primera vez en Zaragoza» (en castellà), 10-06-2017. [Consulta: 28 juny 2022].
* ↑ «Crítica: D.R.I - Dirty Rotten EP | El Portal del METAL». [Consulta: 28 juny 2022].
* ↑ «KNAC.COM - News - D.R.I. To Release New EP In June», 20-05-2016. Arxivat de l'original el 2016-05-20. [Consulta: 28 juny 2022].
# Entrechaums

Entrechaums (en francès Entrechaux) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 783 | 901 | 936 | 1 043 | 1 110 | 1 061 | 1 082 | 1 121 | 1 065 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 072 | 1 062 | 1 046 | 1 005 | 981 | 922 | 888 | 849 | 796 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 754 | 978 | 817 | 752 | 746 | 712 | 640 | 678 | 633 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 615 | 635 | 637 | 724 | 809 | 869 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Xavier Bernard | Divers gauche |

## Referències

* ↑ Topònims occitans de la Valclusa
# Beetle Adventure Racing!

Beetle Adventure Racing! és un videojoc de curses llançat per la Nintendo 64 i fet per EA Games. En un principi, EA tenia planejat crear un videojoc curses en la línia de la seva popular sèrie de videojocs Need for Speed a la N64 abans de tirar endavant amb el Beetle Adventure Racing. El videojoc té elements que fan semblar que siguin dels anys 1970 segons el diàleg i l'estil de música.

## Pistes

Beetle Adventure Racing! té sis pistes. Totes elles es triguen de sis a set minuts per completar-les.

### Coventry Cove

La pista més fàcil i disponible al començament. Es fa un recorregut pel camp. Es condueix al costat de globus aerostàtics, una cascada, un poble, un moll, trens, un graner, Stonehenge, una mina i un castell.

### Mount Mayhem

Pista fàcil. Una cursa lleugera anat costa avall al costat d'una muntanya. Es passa al costat d'estacions d'esquí, plataformes per saltar amb esquís, coves de cristall, una nau extraterrestre, i coves de gel en aquest nivell nevat.

### Inferno Isle

Dificultat mitjana. Es comença a la platja i ràpidament es passa al costat d'un poble costaner, una erupció d'un volcà, un poblet cremant, pirates atacant i un T-Rex esperant als conductors.

### Sunset Sands

Dificultat mitjana. Es comença en un oasis i s'entra ràpidament en un gran desert passant per piràmides.

### Metro Madness

Dificultat difícil. Es comença en una autopista i s'entra en un poble. Llavors es passa al costat d'un cinema, una estació de tren, un casino, una estació de gas i un hotel abans d'entrar al polígon industrial. Quan s'està per allà, es pot trobar-se amb zones de construcció, edificis cremant i garatges de pàrquings.

### Wicked Woods

Dificultat difícil. Es comença la cursa a través d'un circuit tenebrós enmig d'una nit. Passar sobre ponts, a través de molins de vent, esglésies i pobles. Conduir a través de coves i cementiris amb fantasmes passejant. S'acaba en una mansió antiga.

## Música

La música va ser composta per Phil Western, Scott Blackwood i Brenden Tennant.

## Enllaços externs

* (anglès) El videojoc a MobyGames
# Batalla de Sant Quintí (1914)

La batalla de Sant Quintí o de Guise oposà l'exèrcit francès a l'exèrcit alemany, a prop de Guise, a l'Aisne el 1914, als inicis de la Primera Guerra Mundial.
El general Josep Joffre, comandant de les forces franceses ordenà al V Exèrcit del General Charles Lanzerac de llançar un atac al flanc contra el 2n exèrcit alemany al voltant de Guise per tal d'alleujar el grup expedicionari britànic, que estava a l'oest. L'atac va permetre guanyar una mica de terreny, però en el seu atac secundari, el primer cos del V exèrcit sota els ordres del general Louis Franchet d'Esperey travà temporalment l'avenç del segon exèrcit alemany del general Karl von Bülow.
Bülow demanà llavors al seu socors el general del Ier exèrcit alemany, Alexandre von Kluck. Kluck tenia l'ordre d'avançar a l'oest de París però el suport a Bülow desplaçaria les seves forces a l'est de la capital. Kluck pensà tanmateix que els Britànics havien estat atacats i que cap força digna no amenaçava el seu flanc dret exposat (ignorava que el VI Exèrcit francès que acaba de ser creat es reunia al nord de París).
Kluck, que no aconseguí avisar a Helmuth von Moltke, el cap d'estat major alemany, per obtenir aclariments, marxà a ajudar a Bülow per pròpia iniciativa. El 2 de setembre, desplegà el seu exèrcit del Marne a Château-Thierry fins a l'Oise. Gràcies a un reconeixement aeri, el general Joseph Joffre, el cap d'estat major francès, fou informat del canvi de direcció i preparà una contra-ofensiva massiva de les forces franceses i britàniques al llarg del Marne.
# Crocidura similiturba

Crocidura similiturba és una espècie d'eulipotifle de la família de les musaranyes (Soricidae). És endèmica d'Etiòpia, on viu a altituds properes a 1.500 msnm. El seu hàbitat natural és un ecotò d'aiguamolls secs i boscos amb una espessa cobertura de matolls i herba. Té una llargada de cap a gropa de 86–102 mm, la cua de 57,5–67,5 mm, un pes de 13–21 g i el pelatge de color negre. El seu nom específic, similiturba, significa ‘semblant a [la musaranya] turba’ en llatí.

## Referències

* ↑ Konečný, A.; Hutterer, R.; Meheretu, Y.; Bryja, J. «Two new species of Crocidura (Mammalia: Soricidae) from Ethiopia and updates on the Ethiopian shrew fauna» (en anglès). Journal of Vertebrate Biology, 69, 2, 2020. DOI: 10.25225/jvb.20064. ISSN: 2694-7684.
# Talo (desambiguació)

«Talo» té aquests significats:
* Talo és un aliment típic del País Basc i Navarra, similar a la coca tradicional d'Amèrica Central.
* Monestir de Talo, situat a prop de Punakha (Bhutan)
No s'ha de confondre amb «Taló» Viccionari
# Notonicòpids

Els notonicòpids (Notonychopidae) són una família de mamífers de l'ordre dels litopterns. Soria descrigué inicialment la família amb un únic gènere, Notonychops, però més endavant nous fòssils foren descoberts i altres gèneres passaren a formar part de la família.

## Classificació

Família Notonychopidae
* Gènere Notonychops Soria, 1989
** Notonychops powelli Soria, 1989
* Gènere Requisia Bonaparte i Morales, 1997
** Requisia vidmari Bonaparte i Morales, 1997
* Gènere Wainka Simpson, 1935
** Wainka tshotshe Simpson, 1935
# Aubinhan

Aubinhan (en francès Aubignan) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.635 | 1.819 | 2.126 | 2.230 | 3.347 | 3.837 | 4.498 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1943-2001 | Louis Guichard | |
| 2001- | Guy Rey | Divers gauche |

## Referències

* ↑ Topònims occitans de la Valclusa
# Acantòpids

Els acantòpids (Acanthopidae) són una família de mantodeus, que té tres subfamílies i tretze gèneres. Va ser el naturalista alemany Hermann Burmeister qui anomenà aquesta família d'insectes l'any 1838.

## Gèneres

* Acanthops
* Acontista
* Astollia
* Callibia
* Decimiana
* Lagrecacanthops
* Metilia
* Miracanthops
* Paratithrone
* Pseudacanthops
* Raptrix
* Stenophylla
* Tithrone

## Vegeu també

* Decimiana rehni
# Scutisorex thori

Scutisorex thori és una espècie de musaranya de la República Democràtica del Congo. S. thori i la seva espècie germana, la musaranya cuirassada (S. somereni) són els únics mamífers coneguts amb vèrtebres que s'enclaven entre si.

## Descripció

S. thori té el crani més petit i menys vèrtebres (vuit en lloc de deu o onze) que la seva espècie germana. Les vèrtebres tenen menys projeccions òssies i les costelles són més planes i robustes. Igual que la musaranya cuirassada, té l'esquena extremament forta. Proporcionalment, és quatre vegades més forta que la dels humans. Mesura menys de 30 cm i pesa menys de 50 g. Les musaranyes Scutisorex són menys flexibles que la majoria de mamífers.

## Referències

* ↑ Richard Johnston «Shrew has a spine of godly strength» (en anglès). Nature, 24-07-2013 [Consulta: 24 juliol 2013].
* 1 2 3 Melissa Hogenboom «New species of super-strong 'Hero Shrew' discovered» (en anglès). BBC, 24-07-2013 [Consulta: 24 juliol 2013].
* 1 2 Christine Dell'Amore «Hero Shrew Found, One of 'Most Bizarre Animals on Earth'» (en anglès). National Geographic News, 24-07-2013 [Consulta: 25 juliol 2013]. Arxivat 27 de juliol 2013 a Wayback Machine.
* ↑ Jennifer Viegas «This super 'hero' shrew has an unbreakable back» (en anglès). Discovery News. NBC, 23-07-2013 [Consulta: 25 juliol 2013].
# Tal·los

«Tal·los» té aquests significats:
* Tal·los (historiador), historiador grec del segle i dC emprat com a font per la historicitat de Jesús
* Antoni Tal·los, poeta grec de l'Antologia palatina
* Tal·los o tal·lus, cos vegetatiu no diferenciat en arrel, tija o fulles
No s'ha de confondre amb Talos
# Mamut colombí

El mamut colombí (Mammuthus columbi) és una espècie extinta d'elefant que habità Nord-amèrica durant un període d'entre 100.000 i 9.000 anys enrere. Era herbívor, amb una dieta variada que comprenia des de pastures fins a coníferes.

## Fisiologia

Fou un dels mamuts més grossos que va caminar sobre el planeta, amb una alçada de 4 metres a la creu i un pes d'uns 10.000 quilograms. Encara que hi ha un debat de com era la seva aparença externa es creu un animal d'un color grisenc semblant al color dels elefants actuals, ja que no tenia la llarga coberta de pèl dels seus contemporanis els mamuts llanuts. El mamut colombí va arribar a tenir uns ullals de 5 metres de llarg en forma d'espiral, els més grossos de tots els elefants.

## Hàbitat, distribució i dieta

El mamut colombí visqué a la meitat meridional de Nord-amèrica i el seu hàbitat eren les praderies i les terres poblades d'arbres, on s'alimentava de fruites gegants comunes a Nord-amèrica, com les del taronger d'Osage, l'arbre del cafè de Kentucky i l'acàcia de la mel, atès que no hi havia cap altre herbívor gros que pogués haver ingerit tals fruits. També s'alimentava de fulles, branques i gramínies.

## Reproducció i comportament

D'acord amb estudis dels seus parents propers, els elefants moderns, aquests mamuts tenien probablement un període de gestació de 22 mesos, donant per resultat una única criatura. La seva estructura social era probablement igual a la de l'elefant actual, amb les femelles i les cries vivint en grups de 2 a 20 individus dirigits per una matriarca, mentre que els mascles vivien vides solitàries o en grups poc connexos després d'arribar a la maduresa sexual cap als 12-15 anys.

## Evolució i extinció

Els estudis recents d'ADN indiquen que els seus parents vius més propers són els elefants indis, amb els elefants africans en segon lloc. El gran mamut colombí fou un dels membres més conspicus de la passada megafauna americana i un dels últims en extingir-se: diversos espècimens foren datats fins a dates tan recents com 9.000 anys enrere o menys, havent-se'n trobat datat un prop de Nashville (Tennessee), que visqué fa només 7.800 anys. Tanmateix, se sol posar la data de l'extinció fa 12.500 anys.
# Estació de Mollerussa

Mapa sinòptic línia RL3 :
Mapa sinòptic línia RL4 :
Mollerussa és una estació de ferrocarril propietat d'adif situada al nord de la població de Mollerussa a la comarca del Pla d'Urgell. L'estació es troba a la línia Barcelona-Manresa-Lleida i hi tenen parada trens de la línia R12 dels serveis regionals de Rodalies de Catalunya, operat per Renfe Operadora.
Aquesta estació de la línia de Manresa o Saragossa va entrar en funcionament l'any 1860 quan va entrar en servei el tram construït per la Companyia del Ferrocarril de Saragossa a Barcelona entre Manresa (1859) i Lleida.
L'any 2016 va registrar l'entrada de 21.000 passatgers.

## Serveis ferroviaris

Rodalia de Lleida :
| Procedència/Destinació | < | Línia | > | Procedència/Destinació |
| Lleida Pirineus | Bell-lloc d'Urgell | | Golmés | Cervera |
| Lleida Pirineus | Bell-lloc d'Urgell | | Golmés | Terrassa Estació del Nord |

## Referències

* ↑ «Línia R12». Rodalies.gencat.cat. Rodalies de Catalunya.
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Xarxa ferroviària de Catalunya
* Renfe Operadora
* Estació del Nord (Mollerussa)
# Caromb

Caromb (en francès Caromb) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.763 | 1.901 | 2.114 | 2.266 | 2.640 | 3.117 | 3.177 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2008 | Jean-François Bonnet | |
| 2008- | Léopold Meynaud | |

## Referències

* ↑ Topònims occitans de la Valclusa
# Bekkevoort

Bekkevoort és un municipi belga de la província de Brabant Flamenc a la regió de Flandes. Està compost per les seccions de Bekkevoort, Assent i Molenbeek-Wersbeek. Limita al nord amb Scherpenheuvel-Zichem, al nord-est amb Diest, a l'oest amb Tielt-Winge, a l'est amb Halen (Lim), al sud-oest amb Glabbeek i al sud-est amb Kortenaken.
# Acate

Acate (sicilià Acati) és un municipi italià, dins de la província de Ragusa. L'any 2008 tenia 8.962 habitants. Limita amb els municipis de Caltagirone (CT), Chiaramonte Gulfi, Gela (CL), Mazzarrone (CT) i Vittoria.

## Administració

Llista d'alcaldes :
| Període | Identitat | Partit |
| 2008- | Giovanni Mario Caruso | CdL |
Viccionari
# Hylomys vorax

Hylomys vorax és una espècie de mamífer eulipotifle de la família dels erinacèids. És endèmic de l'illa de Sumatra (Indonèsia), on viu a altituds d'entre 2.073 i 2.835 msnm, especialment a la meitat inferior d'aquest interval. El seu hàbitat natural són els boscos montans. És un representant de mida mitjana del gènere Hylomys, amb una llargada de cap a gropa de 123 mm i un pes de 44,4 g (valors mitjans). El nom específic vorax significa ‘voraç’ en llatí.
Com que fou descobert fa poc, encara no se n'ha avaluat formalment l'estat de conservació, tot i que els seus descriptors apunten que altres espècies que viuen a la mateixa regió i que tenen una distribució de mida comparable o superior apareixen a la Llista Vermella de la UICN com a espècies vulnerables.

## Referències

* ↑ Hinckley et al., 2023, p. 21.
* ↑ Hinckley et al., 2023, p. 20.
* ↑ Hinckley et al., 2023, p. 22.

## Bibliografia

* Hinckley, A.; Camacho-Sanchez, M.; Chua, M. A. H.; Ruedi, M.; Lunde, M.; Maldonado, J. E.; Omar, H.; Leonard, J. A.; Hawkins, M. T. R. «An integrative taxonomic revision of lesser gymnures (Eulipotyphla: Hylomys) reveals five new species and emerging patterns of local endemism in Tropical East Asia» (en anglès). Zoological Journal of the Linnean Society, zlad177, 2023. DOI: 10.1093/zoolinnean/zlad177.